
Sülysáp Város Önkormányzata Képviselő-testületének
2016. május 26-án tartandó munkaterv szerinti ülésére

10. napirendhez

Tárgy: Sportcsarnok létesítésére kijelölt telek településrendezési szabályozási feltételeinek rögzítése
Tisztelt Képviselő-testület!
Mint arról a Képviselő-testületet már tájékoztattuk, benyújtásra került a támogatási igényünk a városi sportcsarnok megépítésre. 

A létesítmény a Malom utcában a 3829 hrsz.-ú 8337 m2 nagyságú telken épülne fel, mely a jelenleg hatályos szabályozási tervünk szerint Lk-1 övezetbe tartozik, ráadásul a Mogyorócska területének tömbfeltárására kiszabályozott út is keresztülhalad rajta.
A tervezett épület ezekkel a feltételekkel nem helyezhető el az ingatlanon, és ugyan folyamatban van a rendezési tervünk felülvizsgálata, amiben a szükséges változásokat átvezetjük, az csak jövő év elejére készül el.

Ennek okán, az építési engedélyezési eljárás gördülékeny lefolytatása érdekében javaslom az előterjesztett döntési javaslat elfogadását.

…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete 8/2016. (I. 21.) ÖKT határozatával döntött Sülysáp Város Településrendezési eszközeinek és Településfejlesztési Koncepciójának teljes közigazgatási területre vonatkozó felülvizsgálatáról és módosításáról. A 314/2012. (XI. 8.) Korm. rend. 16. § (1) bek. és az 1997. évi LXXVIII. törvény alapján a 314/2012. (XI. 8.) Korm. rend. 2013. január 1-től hatályos tartalmi követelményei szerint az eljárást megindította a 314/2012. (XI.8.) Korm. rend. 32. § (1) bek. a) pontja szerinti teljes eljárás keretében.
A módosítással érintett elsődleges területek köréhez tartozik az a partnerségi egyeztetés során felmerült igény, miszerint a Sülysáp 3829 hrsz.-ú 8337 m2 nagyságú területrészen szabályozási tervi módosítás keretében a hatályos szabályozási tervben szereplő tömbfeltárás alternatív módon kerüljön szabályozásra, illetve a terület szabályozási paraméterei (övezeti besorolás, beépítési feltételek) oly módon kerüljenek megállapításra, hogy azokhoz a tervezett városi sportcsarnok és kiszolgáló építményei illeszkedjenek, azokkal összhangban legyenek.
A sportcsarnok és kiszolgáló építményeinek elhelyezésére irányuló tulajdonosi szándékot a Képviselő-testület továbbra is fenntartja, az ehhez szükséges módosítási feladatokat a készülő településrendezési eszközeinek módosítási feladatai között szerepeltette, és azok átvezetésére irányuló szándékát jelen határozatával is rögzíti.
Határidő: azonnal
Felelős: polgármester

Sülysáp, 2016. május 19.

Horinka László s.k. 

